《念奴娇 其一 送孙无言归黄山次曹顾庵》
清代·吴绮

苏门鸾啸，尽东华尘坌，离魂凄绝。把手琼箫明月下，一笛又吹横铁。

练水鱼肥，黄山鹤瘦，溪树绕莺舌。北窗高卧，长卿已倦游辙。

试看眼底纷纭，几年人事，花样都全别。何似钓台烟水上，不问蜗蝇喧热。

陇首长镵，床头浊酒，谁巧谁为拙。送君归矣，柳花正似飞雪。

作者简介：吴绮(1619～1694) 清代词人。字园次，一字丰南，号绮园，又号听翁。江都（今江苏扬州）人。顺治十一年(1645)贡生、荐授弘文院中书舍人，升兵部主事、武选司员外郎。又任湖州知府，以多风力，尚风节，饶风雅，时人称之为"三风太守"。后失官，再未出仕。